biswa921/orwiki-latest-pages-articles-raw huggingface dataset:
ଆମାଇଲ ନାଇଟ୍ରାଇଟ

Mr. Ibrahem/Amyl nitritealt=Chemical structure of amyl nitrite|260x260_ପିକସେଲalt=Ball-and-stick model of amyl nitrite|260x260_ପିକସେଲClinical dataOther namesIsoamyl nitrite, nitramyl, 3-methyl-1-nitrosooxybutane, pentyl alcohol nitrite (ambiguous), poppers, banapple gasPharmacokinetic dataOnset of actionWithin 30 sec"Amyl Nitrite Inhalant - FDA prescribing information, side effects and uses". Drugs.com. Archived from the original on 3 May 2021. Retrieved 13 October 2020.Duration of actionAbout 4 minIdentifiersIUPAC name

 (3-methylbutyl) nitriteChemical and physical dataFormulaC5H11NO2Molar mass117.148 g·mol−13D model (JSmol) Interactive imageDensity0.872 g/cm3Boiling point99 °C (210 °F)Solubility in waterSlightly soluble mg/mL (20 °C)SMILES

 O=NOCCCCCInChI

 InChI=1S/C5H11NO2/c1-2-3-4-5-8-6-7/h2-5H2,1H3 ଲିଙ୍କ=|alt=check|7x7_ପିକସେଲY
 Key:CSDTZUBPSYWZDX-UHFFFAOYSA-N ଲିଙ୍କ=|alt=check|7x7_ପିକସେଲY  (verify)

ଆମାଇଲ ନାଇଟ୍ରାଇଟ ହେଉଛି ଏକ ରାସାୟନିକ ଯୌଗିକ ପଦାର୍ଥ ଏବଂ ଔଷଧ ।   ଏହି ଔଷଧ ଭାବରେ ଏହା ହୃତ୍‌ପିଣ୍ଡ ସମ୍ବନ୍ଧୀୟ ଛାତି ଯନ୍ତ୍ରଣା ଏବଂ ସିଆନାଇଡ୍ ବିଷ ପାଇଁ ବ୍ୟବହୃତ ହୋଇଛି ।   ଛାତି ଯନ୍ତ୍ରଣା ପାଇଁ ସାଧାରଣତଃ ଏହା ବଦଳରେ ନାଇଟ୍ରୋଗ୍ଲିସିରିନ୍ ବ୍ୟବହୃତ ହୁଏ ।  ଏହା ପ୍ରଶ୍ୱାସଦ୍ୱାରା ମନୋରଞ୍ଜନ ପାଇଁ ମଧ୍ୟ ବ୍ୟବହୃତ ହୁଏ ଓ ଜଣେ ବ୍ୟକ୍ତିଙ୍କ ମନ‌କୁ ହାଲୁକା କରିଥାଏ ଏବଂ ଯୌନ କ୍ରିୟାରେ ଉନ୍ନତି ଆଣେ ।   ଏହାର ପ୍ରଭାବ ୩୦ ସେକେଣ୍ଡ ମଧ୍ୟରେ ଆରମ୍ଭ ହୋଇ ପ୍ରାୟ ୪ ମିନିଟ୍ ପର୍ଯ୍ୟନ୍ତ ଚାଲିଥାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଚର୍ମର ଲାଲ ପଡ଼ିବା ଏବଂ ମୁଣ୍ଡ ହାଲୁକା ହେଇପାରେ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମୂତ୍ରାଶ‌ୟ ନିୟନ୍ତ୍ରଣ ହରାଇବା, ନିମ୍ନ ରକ୍ତଚାପ ଏବଂ ଅଇ ଲାଗିପାରେ । ବଡ଼ ମାତ୍ରା ଯୋଗୁ ମେଥେମୋଗ୍ଲୋବିନେମିଆ ହୋଇପାରେ ।  ପ୍ରତ୍ୟାହାର ସହିତ ଔଷଧ ବନ୍ଦ କରାଗଲେ ଏହାର ପ୍ରଭାବ ପ୍ରତି ସହନଶୀଳତା ହୋଇପାରେ ।  ଏହା ଏକ ଫଳ ବାସ୍ନା ଭଳି ଲାଗୁଥିବା ଏକ ହଳଦିଆ ତରଳ ପଦାର୍ଥ ।  ଔଷଧ ଭାବରେ ଏହା ରକ୍ତନଳୀକୁ ସ୍ଫିତ କରି କାମ କରେ। 

ଆମାଇଲ ନାଇଟ୍ରାଇଟ ପ୍ରଥମେ ୧୮୪୪ରେ ଲିପିବଦ୍ଧ ହୋଇଥିଲା ଏବଂ ୧୮୫୭ରେ ଡାକ୍ତରୀ ବ୍ୟବହାରରେ ଆସିଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଥିଲା; ତଥାପି, ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଉ ଅନୁମୋଦିତ ନୁହେଁ ।   ଏହା ୧୯୬୦ ଦଶକରେ ସମଲିଙ୍ଗୀ ସମ୍ପ୍ରଦାୟଦ୍ୱାରା ସାଧାରଣ ମନୋରଞ୍ଜନ ବ୍ୟବହାରରେ ଆସିଥିଲା।   ସାଧାରଣତଃ “ପପର୍ସ” ଏବଂ “ପର୍ଲସ” ନାମରେ ଏଗୁଡ଼ିକ ପରିଚିତ ଥିଲେ ।  ବ୍ୟୁଟାଇଲ ନାଇଟ୍ରାଇଟ୍ ଏବଂ ଆଇସୋବ୍ୟୁଟାଇଲ ନାଇଟ୍ରାଇଟ୍ ବେଳେବେଳେ ମନୋରଞ୍ଜନ ପାଇଁ ଆମିଲ୍ ନାଇଟ୍ରାଇଟ୍ ବୋଲି ଦାବି କରି ବିକ୍ରି ହୁଏ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଶ୍ରେଣୀ:ଔଷଧ
ଆଲକାଫ୍ଟାଡାଇନ

ଆଲକାଫ୍ଟାଡାଇନ, ୱକ ବେପାର ନାମ ଲାସ୍ଟାକାଫ୍ଟ, ଆଲର୍ଜି କଞ୍ଜକ୍ଟିଭାଇଟିସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ଏହା ୧ ବର୍ଷରୁ ଅଧିକ ବୟସରେ ବ୍ୟବହୃତ ହୋଇପାରେ ।  ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ |  3 ମିନିଟ୍ ମଧ୍ୟରେ ଏହାର ପ୍ରଭାବ ଘଟିଥାଏ ଏବଂ ୧୬ ଘଣ୍ଟା ପର୍ଯ୍ୟନ୍ତ ରହିପାରେ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିଜ୍ୱାଳା, ଲାଲ ରଙ୍ଗ ଏବଂ ଗଲୁ ହୋଇପାରେ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ।  ଏହା ଏକ ଏଚ୧ (H 1) ହିଷ୍ଟାମାଇନ୍ ରିସେପ୍ଟର ବ୍ଲକର୍ । 

୨୦୧୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଆଲକାଫ୍ଟାଡାଇନ ଅନୁମୋଦିତ ହୋଇଥିଲା।   ଯୁକ୍ତରାଷ୍ଟ୍ରରେ ୨୦୨୨ ମସିହାରେ 3 ମି.ଲି. ଔଷଧର ମୂଲ୍ୟ ୨୪୦ ଡଲାର ଅଛି ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଶ୍ରେଣୀ:ଔଷଧ
ସେଫ୍ଟିବୁଟେନ

ସେଫ୍ଟିବୁଟେନ, ଏକ ବେପାର ନାମ ସେଡାକ୍ସ, ହେଉଛି ଏକ ଆଣ୍ଟିବାୟୋଟିକ୍ ଯାହା ମଧ୍ୟମ କାନ ସଂକ୍ରମଣ, ଷ୍ଟ୍ରେପ୍ ଗଳା, ନିମୋନିଆ ଏବଂ ମୂତ୍ରନଳୀ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ |  ସାଇନୁସାଇଟିସ୍ ପାଇଁ ବ୍ୟବହାର ସାଧାରଣତଃ ସୁପାରିଶ କରାଯାଏ ନାହିଁ ।  ଏହା ପାଟିରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ମୁଣ୍ଡବିନ୍ଧା ଏବଂ ପେଟ ଯନ୍ତ୍ରଣା ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍ସିସ୍, ଷ୍ଟିଭେନ୍ସ-ଜନସନ ସିଣ୍ଡ୍ରୋମ ଏବଂ କ୍ଲୋଷ୍ଟ୍ରିଡିଓଏଡସ୍ ଡିଫିକିସିଲ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ।  ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ ।  ଏହା ଏକ ତୃତୀୟ ପିଢ଼ୀର ସେଫାଲୋସ୍ପୋରିନ୍ ଯାହା ଜୀବାଣୁ କୋଷ କାନ୍ଥରେ ହସ୍ତକ୍ଷେପ କରି କାର୍ଯ୍ୟକ୍ଷମ ହୁଏ । 

୧୯୯୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ସେଫ୍ଟିବୁଟେନ୍ ଅନୁମୋଦିତ ହୋଇଥିଲା।  ୨୦୨୧ ମସିହାରୁ  ସୁଦ୍ଧା ଯୁକ୍ତରାଷ୍ଟ୍ରରେ ଏହା ବନ୍ଦ ହୋଇଯାଇଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଶ୍ରେଣୀ:ଔଷଧ
ଆମୋକ୍ସାପାଇନ

ଆମୋକ୍ସାପାଇନ, ଏକ ବେପାର ନାମ ଆସେଣ୍ଡିନ, ଅବସାଦ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ଏଥିରେ ସାଇକୋସିସ କିମ୍ବା ଉଦ୍‌ବେଗ ସହିତ ଉଦାସୀନତା ଅନ୍ତର୍ଭୁକ୍ତ ଅଟେ ।  ଏହା ପାଟିରେ ଦିଆଯାଏ |  ପ୍ରଭାବ ଆରମ୍ଭ ନିମନ୍ତେ ୨ ସପ୍ତାହ ଲାଗିପାରେ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଅସ୍ପଷ୍ଟ ଦୃଷ୍ଟିଶକ୍ତି, ଶୁଖିଲା ପାଟି ଏବଂ କମ୍ପନ ଅନ୍ତର୍ଭୁକ୍ତ |  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଏକ୍ସଟ୍ରାପିରାମିଡାଲ ଲକ୍ଷଣ, ଟାର୍ଡିଭ୍ ଡିସକାଇନେସିଆ, ଆତ୍ମହତ୍ୟା ଚିନ୍ତାଧାରା, ହୃତ୍‌ପିଣ୍ଡ ଆରିଥମିଆ ଏବଂ ଦୁଗ୍ଧ ଉତ୍ପାଦନ ଅନ୍ତର୍ଭୁକ୍ତ ହୋଇପାରେ ।  ଗର୍ଭାବସ୍ଥାରେ ନିରାପତ୍ତା ଅସ୍ପଷ୍ଟ ଥିବାବେଳେ ଅନ୍ୟ ପ୍ରାଣୀମାନଙ୍କରେ କ୍ଷତି ଦେଖିବାକୁ ମିଳିଛି।  ଏହା ଏକ ଟେଟ୍ରାସାଇକ୍ଲିକ୍ ଆଣ୍ଟିଡିପ୍ରେସାଣ୍ଟ ଏବଂ ନରେପିନେଫ୍ରିନ‌କୁ ଅବରୋଧ କରି କାର୍ଯ୍ୟକ୍ଷମ ହେଉଥିବା ବିଶ୍ୱାସ କରାଯାଏ । 

୧୯୮୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆମୋକ୍ସାପାଇନ୍ ଅନୁମୋଦିତ ହୋଇଥିଲା |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଷ୍ଟ୍ରରେ ଏକ ମାସର ଚିକିତ୍ସା ୨୦୨୨ ସୁଦ୍ଧା ପ୍ରାୟ ୫୦ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଶ୍ରେଣୀ:ଔଷଧ
ସେରିଟିନିବ

ସେରିଟିନିବ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ Zykadia, ଏକ ଔଷଧ ଯାହା ଅଣ-ଛୋଟ ଜୀବକୋଷ ଫୁସଫୁସ କର୍କଟର (NSCLC)  ଚିକିତ୍ସା ପାଇଁ ବ୍ୟବହୃତ ହୁଏ ।  ନିର୍ଦ୍ଦିଷ୍ଟ ଭାବରେ ଏହା ଉନ୍ନତ ରୋଗ ପାଇଁ ବ୍ୟବହୃତ ହୁଏ ଯାହା ଆନାପ୍ଲାଷ୍ଟିକ୍ ଲିମ୍ଫୋମା କାଇନେଜ (ALK) ପଜିଟିଭ୍ ଅଟେ |  ଏହା ପାଟିରେ ଦିଆଯାଏ ।  

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ଥକାପଣ, ଯକୃତ ସମସ୍ୟା, ଓଜନ ହ୍ରାସ, ରାସ, ବୃକ୍‌କ ସମସ୍ୟା ଏବଂ ନିମ୍ନ ଲୋହିତ ରକ୍ତ କଣିକା ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ଶର୍କରା, ନିମୋନିଆ, ଲଙ୍ଗ କ୍ୟୁଟି ସିଣ୍ଡ୍ରୋମ ଏବଂ ଅଗ୍ନାଶୟ  ପ୍ରଦାହ ହୋଇପାରେ।   ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଟାଇରୋସିନ୍ କାଇନେଜ ଇନହିବିଟର, ବିଶେଷ ଭାବରେ ଏକ ଏଏଲକେ (ALK) ପ୍ରତିବନ୍ଧକ ।  

୨୦୧୪ ମସିହାରେ ଆମେରିକାରେ ଏବଂ ୨୦୧୫ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ସେରିଟିନିବ ଅନୁମୋଦିତ ହୋଇଥିଲା।  ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ସପ୍ତାହର ଚିକିତ୍ସା ଖର୍ଚ୍ଚ ପ୍ରାୟ ୨୮୦୦ ପାଉଣ୍ଡ ହୁଏ ।  ଯୁକ୍ରରାଷ୍ଟ୍ରରେ ଏହି ପରିମାଣର ଖର୍ଚ୍ଚ ୧୦,୪୦୦ ଡଲାର ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଆଲେଫାସେପ୍ଟ

ଆଲେଫାସେପ୍ଟ, ବେପାର ନାମ ଆମ୍ଭିଭ୍, ଏକ ଔଷଧ ଯାହା ମଧ୍ୟମରୁ ଗମ୍ଭୀର ପ୍ଲେକ୍ ସୋରିୟାସିସ୍ ଚିକିତ୍ସା ପାଇଁ ପୂର୍ବରୁ ବ୍ୟବହୃତ ହୋଇଥିଲା ।  ଅଧୁନା ଅଧିକ ପ୍ରଭାବଶାଳୀ ଏବଂ ଉତ୍ତମ ସହନଶୀଳ ବିକଳ୍ପଗୁଡିକ ମିଳୁଛି । |  ଏହା ଶିରା କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଇଥିଲା । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ବାନ୍ତି, ମାଂସପେଶୀ ଯନ୍ତ୍ରଣା, ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ସଂକ୍ରମଣ ହୋଇପାରେ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ଲିମ୍ଫୋସାଇଟ୍, ଆଲର୍ଜି ପ୍ରତିକ୍ରିୟା ଏବଂ କର୍କଟ ହୋଇପାରେ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ।  ଏହା ଏକ ଫ୍ୟୁଜନ୍ ପ୍ରୋଟିନ୍ ଯାହା ଆଣ୍ଟିବଡିର ଏକ ଅଂଶକୁ ଏକ ପ୍ରୋଟିନ୍ ସହିତ ମିଶ୍ରଣ କରିଥାଏ ଯାହାକି କେତେକ ପ୍ରକାରରଟି କୋଷର ବୃଦ୍ଧିକୁ ଅବରୋଧ କରିଥାଏ ।  

୨୦୧୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଲେଫେସେପ୍ଟ ଅନୁମୋଦିତ ହୋଇଥିଲା।  ଏହା ୨୦୧୧ରେ ବଜାରରୁ ପ୍ରତ୍ୟାହାର କରାଯାଇଥିଲା। 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଆଲେମଟୁଜୁମାବ

ଆଲେମଟୁଜୁମାବ, ଦୁଇ ବିକ୍ରୟ ନାମ କ୍ୟାମ୍ପାଥ ଏବଂ ଲେମଟ୍ରାଡା, ଔଷଧ ଯାହା କ୍ରନିକ୍ ଲିମ୍ଫୋସାଇଟିକ୍ ଲ୍ୟୁକେମିଆ (ସିଏଲଏଲ/ CLL) ଏବଂ ମଲ୍ଟିପ୍ଲ ସ୍କ୍ଲେରୋସିସ୍ ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ ।  ସିଏଲଏଲରେ ଏହା ଉଭୟ ପ୍ରଥମ ଲାଇନ୍ ଏବଂ ଦ୍ୱିତୀୟ ଲାଇନ୍ ଚିକିତ୍ସା ଭାବରେ ବ୍ୟବହୃତ ହେଇଛି |  ମଲ୍ଟିପ୍ଲ ସ୍କ୍ଲେରୋସିସ୍ରେ ଅନ୍ୟ ଚିକିତ୍ସା କାମ ନ କଲେ ପରାମର୍ଶ ଦିଆଯାଏ ।  ଏହା  ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ କଣିକା, ଇନଫ୍ୟୁଜନ୍ ପ୍ରତିକ୍ରିୟା, ସଂକ୍ରମଣ, ଅଇ, ତରଳ ଝାଡ଼ା ଏବଂ ଶୋଇବାରେ ଅସୁବିଧା ହୋଇପାରେ ।  ଔଷଧ ଖାଉଥିବା ଲୋକମାନେ ଜୀବନ୍ତ ଟୀକା ପାଇବା ଉଚିତ୍ ନୁହେଁ ।  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ।  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଲିମ୍ଫୋସାଇଟ୍ ଉପରେ ଥିବା ଏକ ପ୍ରୋଟିନ୍ ସିଡି୫୨ (CD52) ସହିତ ଅନୁବନ୍ଧିତ ହେବାରୁ ବିନାଶ ହୋଇଯାଏ । 

୨୦୦୧ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ଆଲେମଟୁଜୁମାବ ଅନୁମୋଦିତ ହୋଇଥିଲା।   ୟୁରୋପରେ ସିଏଲଏଲ ପାଇଁ ବ୍ରାଣ୍ଡ ଅନୁମୋଦିତ ହୋଇଥିଲା; ତଥାପି, ମଲ୍ଟିପ୍ଲ ସ୍କ୍ଲେରୋସିସ୍ ପାଇଁ ଏକ ନୂତନ ବ୍ରାଣ୍ଡ ଅନୁମୋଦନ ହୋଇଥିବାବେଳେ ପ୍ରତ୍ୟାହାର କରାଯାଇଥିଲା ।   ଯୁକ୍ତରାଜ୍ୟରେ ୧୨ ମିଗ୍ରା ଭାଏଲ ମୂଲ୍ୟ ୨୦୨୧ ସୁଦ୍ଧା ପ୍ରାୟ, ୭,୦୦୦ ଅଟେ।  ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୭,୭୦୦ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଆଲିଟ୍ରେଟିନଏନ

ଆଲିଟ୍ରେଟିନଏନ, ଏକ ବେପାର ନାମ ପାନ୍ରେଟିନ, ଏକ ଔଷଧ ଯାହା ଏଡସ୍ ଯୋଗୁ ହୋଇଥିବା  କାପୋସିଙ୍କ ସାର୍କୋମା ଏବଂ ହାତର ଏକଜେମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା କେବଳ ଚର୍ମ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଚର୍ମରେ ପ୍ରୟୋଗ କରାଯାଏ କିମ୍ବା ପାଟିରେ ଦିଆଯାଏ ।| 

ଚର୍ମରେ ପ୍ରୟୋଗ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୁଣ୍ଡେଇ ହେବା, ଚର୍ମର ଚୋପା ଛାଡ଼ିବା ଏବଂ ରାସ ହୋଇପାରେ । ପାଟିରେ ଗ୍ରହଣ କରାଯାଉଥିଲେ ସାଧାରଣତଃ ପାର୍ଶ୍ୱ ପ୍ରତିକ୍ରିୟାରେ କେଶ ଝଡ଼ିବା, କମ ଲୋହିତ ରକ୍ତ କଣିକା, ଥକାପଣ, ଉଚ୍ଚ ରକ୍ତଚାପ, ଉଚ୍ଚ କୋଲେଷ୍ଟେରଲ ଏବଂ କାନନାଦ ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସୌରଜ୍ୱାଳା ହୋଇପାରେ ।  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ରେଟିନଏଡ୍ ଅଟେ । 

୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଲିଟ୍ରେଟିନଏନ ଅନୁମୋଦିତ ହୋଇଥିଲା।  ୨୦୦୦ରେ ୟୁରୋପରେ ବ୍ୟବହାର ପାଇଁ ଏହା ଅନୁମୋଦିତ ହୋଇଥିବାବେଳେ ପରବର୍ତ୍ତୀ ସମୟରେ ଏହାକୁ ପ୍ରତ୍ୟାହାର କରି ନିଆଯାଇଥିଲା।  ଏହା ଏକ ସାଧାରଣ ଔ ଷଧ ଭାବରେ ଉପଲବ୍ଧ ।  ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସର ଔସଧ ପାଇଁ ପ୍ରାୟ ୫୦୦ ପାଉଣ୍ଡ ଖର୍ଚ୍ଚ ହୁଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki
ଆନିହିଲେସନ ଅଫ କାଷ୍ଟ

ଆନିହିଲେସନ ଅଫ କାଷ୍ଟ (ଇଂରାଜୀ: Annihilation of Caste, ଆକ୍ଷରିକ ଅର୍ଥ: ଜାତିପ୍ରଥାର ବିନାଶ) ୧୯୩୬ରେ ଭାରତୀୟ ଶିକ୍ଷାବିଦରୁ ରାଜନେତା ହୋଇଥିବା ବି. ଆର. ଆମ୍ବେଦକରଙ୍କଦ୍ୱାରା ଲିଖିତ ଏବଂ ଦିଆଯାଇନଥିବା ଏକ ଭାଷଣ | ସେ ଲାହୋରରେ ଏକ ଉଦାରବାଦୀ ହିନ୍ଦୁ ଜାତି-ସଂସ୍କାରକଙ୍କ ଗୋଷ୍ଠୀର ୧୯୩୬ ମସିହାରେ ହେବାକୁ ଥିବା ଏକ ବୈଠକ ପାଇଁ ଆନିହିଲେସନ ଅଫ କାଷ୍ଟ ଲେଖିଥିଲେ । ଭାଷଣର ସମ୍ଭାବିତ ବିବାଦୀୟତା ସମୀକ୍ଷା କରିବା ପରେ ସମ୍ମିଳନୀ ଆୟୋଜକମାନେ ଆମ୍ବେଦକରଙ୍କ ନିମନ୍ତ୍ରଣ ପ୍ରତ୍ୟାହାର କରିଥିଲେ । ତା'ପରେ ସେ ଏହି କାର୍ଯ୍ୟକୁ ନିଜେ ପ୍ରକାଶ କରିଥିଲେ । ଏହି କାର୍ଯ୍ୟକୁ ଏକ କ୍ଲାସିକ ଭାବରେ ବିବେଚନା କରାଯାଏ ଏବଂ ବାରମ୍ବାର ପୁନଃ ମୂଲ୍ୟାଙ୍କନ କରାଯାଉଛି |

 ପ୍ରଚ୍ଛଦପଟ୍ଟ 
୧୯୩୫ ଡିସେମ୍ବର ୧୨ରେ ଏକ ଚିଠିରେ ଲାହୋରରେ ଅବସ୍ଥିତ ଜାତି ବିରୋଧୀ ହିନ୍ଦୁ ସଂସ୍କାରବାଦୀ ସଂଗଠନ "ଜାତ-ପାତ ତୋଡ଼କ ମଣ୍ଡଳ"ର (ଜାତି ବ୍ୟବସ୍ଥା ଭଙ୍ଗନ ମଣ୍ଡଳ) ସଚିବ ୧୯୩୬ରେ ସେମାନଙ୍କର ବାର୍ଷିକ ସମ୍ମିଳନୀରେ ଭାରତର ଜାତିପ୍ରଥା ଉପରେ ଭାଷଣ ଦେବା ପାଇଁ ବି ଆର ଆମ୍ବେଦକରଙ୍କୁ ଆମନ୍ତ୍ରଣ କରିଥିଲେ । ଆମ୍ବେଦକର ଏହି ଭାଷଣକୁ "ଆନିହିଲେସନ ଅଫ କାଷ୍ଟ" ଶୀର୍ଷକରେ ଏକ ପ୍ରବନ୍ଧ ଭାବରେ ଲେଖିଥିଲେ ଏବଂ ମୁଦ୍ରଣ ଏବଂ ବଣ୍ଟନ ପାଇଁ ଲାହୋରର ଆୟୋଜକମାନଙ୍କୁ ଆଗୁଆ ପଠାଇଥିଲେ । ଆୟୋଜକମାନେ କିଛି ବିଷୟବସ୍ତୁ ରକ୍ଷଣଶୀଳ ହିନ୍ଦୁ ଧର୍ମ ପ୍ରତି ଆପତ୍ତିଜନକ ମନେକରିଥିଲେ । ସେମାନେ ଭାଷଣରେ ବ୍ୟବହୃତ ଭାଷା ଏବଂ ପ୍ରବାଦରେ ଅସନ୍ତୁଷ୍ଟ ହୋଇ ଏବଂ ହିନ୍ଦୁ ଧର୍ମରେ ଧର୍ମାନ୍ତରୀକରଣରୁ ଦୂରେଇ ଯିବାକୁ ପ୍ରୋତ୍ସାହିତ କରିବାରେ ଉତ୍ତେଜକ ମନେକରିଥିଲେ । ଭାଷଣଟି ବ୍ରାହ୍ମଣବାଦୀ ସ୍ୱାର୍ଥକୁ ବିପଦରେ ପକାଇଥିବା ଆଶଙ୍କା କରି ଅଧିକ ବିବାଦୀୟ ବିଷୟବସ୍ତୁର ବୃହତ ବିଭାଗକୁ ବିଲୋପ କରିବାକୁ ଚେଷ୍ଟା କରିଥିଲେ । ସେମାନଙ୍କ ଶବ୍ଦରେ "ଅସହ୍ୟ" ମନେହେଉଥିବା ଭାଗଗୁଡ଼ିକୁ ହଟାଇବା ପାଇଁ ସେମାନେ ଆମ୍ବେଦକରଙ୍କୁ ଲେଖିଥିଲେ । ଆମ୍ବେଦକର ଏହାର ଉତ୍ତରରେ ଜଣାଇଥିଲେ ଯେ ସେ ତାଙ୍କ ଲେଖାର "କମା [ସୁଦ୍ଧା] ପରିବର୍ତ୍ତନ କରିବେ ନାହିଁ" । ବହୁ ବିଚାର ବିମର୍ଶ ପରେ ଆୟୋଜକ କମିଟି ସେମାନଙ୍କର ବାର୍ଷିକ ସମ୍ମିଳନୀକୁ ସମ୍ପୂର୍ଣ୍ଣ ଭାବରେ ବାତିଲ କରିବାକୁ ନିଷ୍ପତ୍ତି ନେଇଥିଲା । ସେମାନଙ୍କ ଭୟ ଥିଲା ଯେ ସେମାନେ ତାଙ୍କୁ ନିମନ୍ତ୍ରଣ ପ୍ରତ୍ୟାହାର କରିବା ପରେ ଏହି କାର୍ଯ୍ୟକ୍ରମ ଆୟୋଜନ କଲେ ସଭାସ୍ଥଳରେ ରକ୍ଷଣଶୀଳ ହିନ୍ଦୁମାନେ ହିଂସା କରିପାରନ୍ତି । ଜାତ-ପାତ ତୋଡ଼କ ମଣ୍ଡଳ ନିଜ କଥା ରଖିବାରେ ବିଫଳ ହୋଇଥିବାରୁ ପରବର୍ତ୍ତୀ ସମୟରେ ଆମ୍ବେଦକର ନିଜ ଖର୍ଚ୍ଚରେ ୧୯୩୬ ମଇ ୧୫ରେ ଏକ ପୁସ୍ତକ ଭାବରେ ଭାଷଣର ୧୫୦୦ ସଂଖ୍ୟା ପ୍ରକାଶ କରିଥିଲେ ।

 ଆଧାର 

ଶ୍ରେଣୀ:ବି. ଆର. ଆମ୍ବେଦକର
ଶ୍ରେଣୀ:୧୯୩୬ ଅଣ-କାଳ୍ପନିକ ପୁସ୍ତକ
ବର୍ଣ୍ଣ (ହିନ୍ଦୁଧର୍ମ)

ବର୍ଣ୍ଣ (ସଂସ୍କୃତ: वर्ण, ରୋମାନ: varṇa) ହିନ୍ଦୁ ଧର୍ମ ପରିପ୍ରେକ୍ଷୀରେ ଏକ କ୍ରମ ଜାତି ବ୍ୟବସ୍ଥା ଭିତରେ ସାମାଜିକ ଶ୍ରେଣୀକୁ ସୂଚିତ କରେ । ଏହି ବିଚାର ମନୁସ୍ମୃତି ଭଳି ଗ୍ରନ୍ଥରେ ବର୍ଣ୍ଣିତ ହୋଇଛି ଏବଂ ତାହା ସମାଜକୁ ଚାରୋଟି ବର୍ଣ୍ଣରେ ଶ୍ରେଣୀଭୁକ୍ତ କରେ:

 ବ୍ରାହ୍ମଣ: ବୈଦିକ ପଣ୍ଡିତ, ପୁରୋହିତ ଏବଂ ଶିକ୍ଷକ
 କ୍ଷତ୍ରିୟ: ଶାସକ, ଯୋଦ୍ଧା ଏବଂ ପ୍ରଶାସକ
 ବୈଶ୍ୟ: କୃଷିବିତ୍ ଏବଂ ବ୍ୟବସାୟୀ
 ଶୁଦ୍ର: ଶ୍ରମିକ ଏବଂ ସେବା ପ୍ରଦାନକାରୀ ।
ଚାରୋଟି ବର୍ଣ୍ଣ କିମ୍ବା ଶ୍ରେଣୀ ମଧ୍ୟରୁ ଯେକୌଣସି ସମ୍ପ୍ରଦାୟକୁ ସବର୍ଣ୍ଣ ହିନ୍ଦୁ କୁହାଯାଏ । ଦଳିତ ଏବଂ ଆଦିବାସୀମାନେ କୌଣସି ବର୍ଣ୍ଣର ନ ହୋଇଥିବାରୁ ସେମାନଙ୍କୁ ଅବର୍ଣ୍ଣ କୁହାଯାଉଥିଲା ।Chandra, Bipan (1989. India's Struggle for Independence, 1857-1947, pp. 230-231. Penguin Books IndiaYājñika, Acyuta and Sheth, Suchitra (2005). The Shaping of Modern Gujarat: Plurality, Hindutva, and Beyond, p. 260. Penguin Books India

ଏହି ଚାରିବର୍ଣ୍ଣ ଭେଦଭାବ ହେଉଛି ସାମାଜିକ ଭେଦଭାବର ଏକ ରୂପ ତାହା ଜାତି ବିଭାଜନଠାରୁ ବ୍ୟାପକ । ଜାତି ବିଭାଜନ ୟୁରୋପୀୟ ଶବ୍ଦ "caste" ସହିତ ତୁଳନୀୟ ।

ବର୍ଣ୍ଣ ପ୍ରଥା ହିନ୍ଦୁ ପୁରାଣରେ ବର୍ଣ୍ଣିତ ଏବଂ ମଣିଷମାନଙ୍କ ପାଇଁ ଆଦର୍ଶ ଆହ୍ୱାନ ବୋଲି ମଣାଯାଏ । ଏହି ବିଚାର ସାଧାରଣତଃ ଋଗ ବେଦର ପୁରୁଷ ସୁକ୍ତ ପଦରେ ଉଲ୍ଲେଖିତ ।

ମନୁସ୍ମୃତିରେ ବର୍ଣ୍ଣ ପ୍ରଥାର ଆଧାର ଦର୍ଶାଯାଇଛି । ତେବେ ଅନେକ ହିନ୍ଦୁ ଗ୍ରନ୍ଥ ଏବଂ ତତ୍ତ୍ୱ ସାମାଜିକ ବିଭେଦ ସହ ବର୍ଣ୍ଣ ପ୍ରଥାର ସମ୍ପର୍କ ବାବଦରେ ପ୍ରଶ୍ନ କରନ୍ତି ଏବଂ ଏହି ଧାରଣା ସହ ଅସହମତ ।

 ଆଧାର 

 ପଠନସୂଚୀ 
 
 
 
 
 
 
 

 ଅଧିକ ପଠନ
ଏଣ୍ଟାମିବା ହିଷ୍ଟୋଲିଟିକା

thumb|right|450px|Life-cycle of Entamoeba histolytica
ଏଣ୍ଟାମିବା ହିଷ୍ଟୋଲିଟିକା ଏକ ଅଣବାୟୁଜୀବୀ ‘ଆମେବୋଜୋଆ’ ଯାହା ‘ଜେନସ ଏଣ୍ଟାମିବା’ର  ଏକ ଅଂଶ । ପୃଥିବୀ ବ୍ୟାପୀ ମୁଖ୍ୟତଃ ଏହା ମାନବ ଓ ଅନ୍ୟାନ୍ୟ ପ୍ରାଣୀଙ୍କ ମଧ୍ୟରୁ ପ୍ରାୟ ୩୫-୫୦% ଜଣଙ୍କୁ ସଂକ୍ରମିତ କରିଥାଏ । ପ୍ରତି ବର୍ଷ ଏହି ରୋଗ ଯୋଗୁ ପ୍ରାୟ ୫୫,୦୦୦ ଲୋକ ମୃତ୍ୟୁ ବରଣ କରନ୍ତି । ପୃଥିବୀର ୧୦% ଲୋକ ଏହି ରୋଗ ଭୋଗୁଥିବା ଧାରଣା ପୂର୍ବରୁ ଥିଲା କିନ୍ତୁ ପରେ ଜଣାଗଲା ଏମାନଙ୍କ ମଧ୍ୟରୁ ୯୦% ଅନ୍ୟ ଏକ ସ୍ପେସି ‘ଇ ପାର’ (E. dispar) ଯୋଗୁ ହୋଇଥାଏ ।  

ଏହାର ସକ୍ରିୟ ଆକାର ‘ଟ୍ରୋଫୋଜଏଟ’ କେବଳ ହୋଷ୍ଟ ଦେହରେ ଓ ସଦ୍ୟ ପରିତ୍ୟକ୍ତ ମଳରେ ଥାଏ; ଏହା ବ୍ୟତୀତ ଏହାର ଶିଷ୍ଟ ଆକାର ଜଳ, ମାଟି ଓ ଖାଦ୍ୟରେ ଥାଏ ବିଶେଷତଃ ଓଦା ଖାଦ୍ୟରେ ରହେ । ସଂକ୍ରମିତ ଲୋକର ମଳ ସ୍ପର୍ଶରେ ଥିବା କୌଣସି ପଦାର୍ଥ ପାଟିରେ ଲାଗିଲେ, ସଂକ୍ରମିତ ଜଳ ଓ ଖାଦ୍ୟ ଖାଇଲେ, ବା ଆଙ୍ଗୁଠି  ଓ କୌଣସି ସ୍ଥାନରେ ଥିବା ଶିଷ୍ଟ ଖାଇଲେ ସୁସ୍ଥ ଲୋକ ସଂକ୍ରମିତ ହୋଇଯାଏ । . ଅଧିକ ଉତ୍ତାପ ଓ ଥଣ୍ଡାରେ ଶିଷ୍ଟ ନଷ୍ଟ ହୋଇଯାଏ ।  ଖାଇଥିବା ଶିଷ୍ଟ ଖାଦ୍ୟନଳୀରେ ନଷ୍ଟ ହୋଇ ତାହାର ଟ୍ରୋଫୋଜଏଟ ଆକାର ବାହାରକୁ ଆସେ । ଫ୍ୟୋଲେଶ ପ୍ରଥମେ ଏହାର ରୋଗ ସମ୍ପର୍କ ଥିବା ପ୍ରକାଶ କରିଥିଲେ । ଇ ହିଷ୍ଟୋଲିଟିକା (ତନ୍ତୁ ନଷ୍ଟକାରକ) ଶବ୍ଦ ଏକ ଧାରଣା ଦିଏ; ଏହା ଲକ୍ଷଣ ବିହୀନ ରହିପାରେ ବା ଆମିବିକ ଡିସେଣ୍ଟେରି ବା ଯକୃତ ଆବସେସ କରିପାରେ ।   ଏହାର ଲକ୍ଷଣରେ ନାଳ ରକ୍ତ ଝାଡ଼ା, ଓଜନ ହ୍ରାସ, ଥକାପଣ, ଉଦର ଯନ୍ତ୍ରଣା ଓ ଆମିବୋମା ହୋଇପାରେ ଓ ଏହା ଯକୃତକୁ ଆକ୍ରମଣ କରିଥାଏ କିନ୍ତୁ ଫୁସଫୁସ, ମସ୍ତିଷ୍କ ଓ ପ୍ଳୀହାକୁ ଯାଇ ସେଠାରେ ମଧ୍ୟ ରୋଗ ସୃଷ୍ଟି କରିପାରେ । ଆମିବୋମା ଅନ୍ତନଳୀ ଫୁଟେଇ ରକ୍ତରେ ମିଶିପାରେ । ଯକୃତ ସଂକ୍ରମିତ ହୋଇ ଆବସେସ ହେଲେ ରୋଗ ସାଂଘାତିକ ହୋଇପାରେ । ଏହାର ଲକ୍ଷଣରେ ନାଳ ରକ୍ତ ଝାଡ଼ା, ଓଜନ ହ୍ରାସ, ଥକାପଣ, ଉଦର ୟନ୍ତ୍ରଣା ଓ ଆମିବୋମା ହୋଇପାରେ ଓ ଏହା ଯକୃତକୁ ଆକ୍ରମଣ କରିଥାଏ କିନ୍ତୁ ଫୁସଫୁସ, ମସ୍ତିଷ୍କ ଓ ପ୍ଳୀହାକୁ ଯାଇ ସେଠାରେ ରୋଗ ସୃଷ୍ଟି କରିପାରେ ।  ଆମିବୋମା ଅନ୍ତନଳୀ ଫୁଟେଇ ରକ୍ତରେ ମିଶିପାରେ । ଯକୃତ ସଂକ୍ରମିତ ହେଲେ ଆବସେସ ହୋଇ ସାଂଘାତିକ ହୋଇପାରେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ବୃନ୍ଦାବନ ଗାର୍ଡେନ

thumb|ରାତ୍ରି କାଳରେ ବଗିଚାରେ ଥିବା ଜଳ ଫୁଆରାର ଦୃଶ୍ୟ
thumb|right|ରାତ୍ରି କାଳରେ ବଗିଚାରେ ଥିବା ଜଳ ଫୁଆରାର ଦୃଶ୍ୟ
thumb| କୃଷ୍ଣରାଜସାଗର ସେତୁ ଓ ପାର୍ଶ୍ୱବର୍ତ୍ତୀ ବୃନ୍ଦାବନ ଗାର୍ଡେନ
ବୃନ୍ଦାବନ ଗାର୍ଡେନ ଏକ ବଗିଚା ଯାହା ମହୀଶୂର ସହରଠାରୁ ୧୨ କିମି ଦୂରରେ କର୍ଣ୍ଣାଟକ ପ୍ରଦେଶର ମାନ୍ଦ୍ୟ ଜିଲ୍ଲାରେ (Mandya District) ଥିବା କାବେରୀ ନଦୀ ଉପରେ ତିଆରି କୃଷ୍ଣରାଜସାଗର ସେତୁ ପାଖରେ ଏହା ଅବସ୍ଥିତ । ଏହାର ତିଆରି ୧୯୨୭ ମସିହାରେ ଆରମ୍ଭ ହୋଇ ୧୯୩୨ ମସିହାରେ ଶେଷ ହୋଇଥିଲା । ଶ୍ରୀରଂଗପତନମରେ ଥିବା ଏହି ବଗିଚା ଏହାର ଏକ ମୂଖ୍ୟ ଆକର୍ଷଣ ଯାହାକୁ ବାର୍ଷିକ ଦୁଇ ନିୟୁତ ପରିଦର୍ଶକ ଦେଖିବାକୁ ଆସନ୍ତି । ମହୀଶୂରର ଦେୱାନ ସାର ମିର୍ଜା ଇସମାଇଲ (Sir Mirza Ismail) ଏହି ବୃନ୍ଦାବନ ଗାର୍ଡେନ ତିଆରି କରେଇଥିଲେ ଯାହା କାବେରୀ ନଦୀ ଉପରେ ତିଆରି କୃଷ୍ଣରାଜସାଗର ସେତୁର କେନାଲ ଯୋଗୁ ୧୨୦,୦୦୦ ହେକ୍ଟର  (୪୯୦କିମି୨) ଜମିରେ ପାଣି ମାଡିପାରିଲା । ହାଇଦର ଅଲି ତିଆରି କରେଇଥିବା ବେଙ୍ଗଲୁରୁର ଅନ୍ୟତମ ଲାଲବାଗ ବୋଟାନିକାଳ ବଗିଚା ଦେଖି ସେହିଭଳି ଏକ ବଗିଚା କରେଇବାର ପ୍ରେରଣା ପାଇଥିଲେ । 
 
thumb|କୃଷ୍ଣରାଜସାଗର ସେତୁ
thumb|ସେତୁ ଉପରେ କାବେରୀଙ୍କର ପ୍ରତିମୂର୍ତ୍ତି 
ବଗିଚା
ସେହି ବଗିଚାର ରକ୍ଷଣାବେକ୍ଷଣ କରନ୍ତି କର୍ଣ୍ଣାଟକ ସରକାରଙ୍କ କାବେରୀ ଜଳଳସେଚନ କର୍ପୋରେସନ । ଷାଠିଏ ଏକର ଜାଗା ଉପରେ ଏହି ବଗିଚା ଅଛି ଓ ନାଗବନ ୩୦ ଏକର ଓ ଚନ୍ଦ୍ରବନ ନାମକ ଦୁଇଟି ଫଳ ବଗିଚା ଏହା ପାଖରେ ଅବସ୍ଥିତ । ତିନି ଥାକିଆ ଏହି ବିରାଟ ବଗିଚାରେ ଜଳ ଫୁଆରା, ଫିକଶ ଗଛ (Ficus), ପତ୍ର ବହୁଳ ଇଉଫୋରବିଆ ଓ ଦୁରାଣ୍ଟା ପ୍ଲମେରିଆ, ଫୁଲ ଗଛ ସେଲୋସିଆ, ଗେଣ୍ଡୁ ଓ ବେଗନ ଭିଲା ଗଛ ଲଗାଯାଇଛି । କିଛି ଶୁଳ୍କ ଦେଇ ଜନସାଧାରଣ ଏହି ବଗିଚାକୁ ଦେଖିବାକୁ ଯାଇପାରନ୍ତି । ଏହି ବଗିଚା ମଧ୍ୟରେ ଗୋଟିଏ ହ୍ରଦ ଅଛି ଓ ତାହା ମଧ୍ୟରେ ନୌକା ବିହାର ସୁବିଧା ମିଳେ ।
 
ଅର୍ଥ ବ୍ୟବସ୍ଥା
ଆର୍ଥିକ ବର୍ଷ ୨୦୦୩-୨୦୦୪ରେ ଗେଟରୁ ୨.୦୭ କୋଟି ଟଙ୍କା ସଂଗୃହୀତ ହୋଇଥିଲା ଯାହା ୨୦୦୫-୨୦୦୬ରେ ୪.୩ କୋଟିରେ ପହଞ୍ଚିଥିଲା । 

ଗ୍ୟାଲେରି

ଆଧାର
 

ଶ୍ରେଣୀ:ଭାରତୀୟ ବଗିଚା
ବୁଢ଼ା ସୁବ୍ବା ମନ୍ଦିର

[[File:Dharan city from Buda Subba height 2013.jpg|thumb|right|ବୁଢା ସୁବ୍ବା ଉଚ୍ଚତାରୁ ଧରନ ସହର ଦର୍ଶନ]]ବୁଢା ସୁବ୍ବା ମନ୍ଦିର''' () ନେପାଳର ପୂର୍ବାଞ୍ଚଳ ଥିବା ଧରଣର ବିଜୟପୁରରେ ଥିବା ଏକ ବିଖ୍ୟାତ ଧାର୍ମିକ ପବିତ୍ର ସ୍ଥାନ । ଦନ୍ତକାଳୀ ମନ୍ଦିରର ପୂର୍ବ ଦିଗରେ ସେଉତି ନଦୀ ତୀରରେ ଏହା ଅବସ୍ଥିତ । ଏହି ମନ୍ଦିର ଧାର୍ମିକ ଲୋକଙ୍କର ଏକ ମହତ୍ୱପୂର୍ଣ୍ଣ ସ୍ଥାନ । ଏଠାରେ ଅଗ୍ରଭାଗ ବିହୀନ ବାଉଁଶ ଗଛ ଦେଖିବାକୁ ମିଳେ । ଶନିବାର ଦିନ ଏଠାରେ ବହୁତ ଭିଡ଼ ହୁଏ ଓ ଭକ୍ତମାନେ ଗଞ୍ଜା ତଥା ଘୁଷୁରି ବଳି ଦିଅନ୍ତି ।  ଏହି ମନ୍ଦିରକୁ ୧୯୫୮-୫୯ ମସିହାଠାରୁ ନିୟମିତ ଭାବରେ ଓ ଭଲ ଭାବରେ ସାଉତି ରଖିଛନ୍ତି ।

ଐତିହାସିକ ଇମନ ଜିନ ସେମଯୋଙ୍ଗ (Iman Xin Chemjong) ଅନୁସାରେ ରାଜା ବିଜୟନାରାୟଣଙ୍କ ରାଜତ୍ୱ ସମୟରେ ଓ ତା'ପରଠାରୁ ଲୁମ୍ବୁବାନ (Limbuwan) (Pallo Kirat) ରାଜ୍ୟର ରାଜଧାନୀ ବିଜୟପୁର ଥିଲା ।
ସ୍ଥାନ
ଦେଶର ରାଜଧାନୀଠାରୁ ୨୨୦ କିମି ଦୂରରେ ଧାରଣଠାରେ (Dharan) ବୁଢ଼ା ସୁବ୍ବା ମନ୍ଦିର ଅବସ୍ଥିତ । ଦକ୍ଷିଣକାଳୀ ମନ୍ଦିରର ପୂର୍ବ ଦିଗରେ ଅଳ୍ପ ଦୂରରେ ଏହି ଦନ୍ତକାଳୀ (Dantakali) ମନ୍ଦିର ଅବସ୍ଥିତ । 

ଲୋକକଥା
ଲୋକ କଥା ଅନୁସାରେ ଶିକାରୀ ବୁଢା ସୁବା ତା ଭଉଣୀ ସହିତ ବାଉଁଶ ଆଗରେ ବସିଥିବା କାଉ ଶିକାର କରୁଥିଲା । ଲକ୍ଷ ଭ୍ରଷ୍ଟ ହେଲେ ବାଉଶ ଅଗ ଭାଂଗିଯାଉଥିଲା । ସେଠି ଆଉ ବାଉଁଶ କଅଁଳୁ ନଥିଲା । ଏହା ପରେ ସେ ଶିକାର ଛାଡ଼ି ଭଗବାନଙ୍କ ଧ୍ୟାନରେ ମଗ୍ନ ରହିଲା । ସେହି ସ୍ଥାନରେ ପରବର୍ତ୍ତୀ ସମୟରେ ମନ୍ଦିର ତିଆରି ହୋଇଥିଲା । ଧ୍ୟାନ କରୁଥିବା ସ୍ଥାନରେ ଗୋଟିଏ ମାଟି ଗଦା ଏବେବି ଅଛି ଓ ବାଉଁଶ ଅଗ ଏବେ ମଧ୍ୟ ଆଉ ବୃଦ୍ଧି ହେଉନାହିଁ ।

ଭଗବାନ ଶିବ/ ପାର୍ବତୀ

ଅନ୍ୟ ଏକ ଲୋକକଥା ଅନୁସାରେ ହର ପାର୍ବତୀ ଛଦ୍ମ ବେଶରେ ଶିକାର କରୁ କରୁ ବିଜୟପୁରରେ ପହଞ୍ଚିଥିଲେ । ସେଠାରେ ସେମାନେ ଧ୍ୟାନ ମଗ୍ନ ହୋଇଥିବା ବେଳେ କଳି ଯୁଗ ଆଗମନ ହେଉଥିବା ଅନୁଭବ ହେବାରୁ ଉଭେଇ ଗଲେ । ଏହି ଘଟଣାକୁ ୟାକଠୁଙ୍ଗ ଭାଷାରେ ବୁଢା ସୁବ୍ବା କୁହାଯାଏ । ତାଙ୍କ ଧନୁରୁ ବାଉଁଶ ଗଛ ଉଠିଲା ଯାହାର ଅଗ ନଥିଲା ।

 ଏକଲବ୍ୟ 

ଅନ୍ୟ ଏକ ଲୋକକଥା ଅନୁସାରେ ଏଠାରେ ଏକଲବ୍ୟ ସ୍ୱୟଂ ଧନୁର୍ବିଦ୍ୟା ଶିକ୍ଷା କରୁଥିଲେ । ସେ ନିଜେ ବୁଢା ସୁବ୍ବା ଥିଲେ ।

 ବାଉଁଶ ଲେଖା ଓ ସୂତା ବନ୍ଧା 
ଆଗେ ସେଠାରେ ଥିବା ବାଉଁଶରେ ଲୋକମାନେ ପ୍ରେମ ସାର୍ଥକ ହେବା ପାଇଁ ନାମ ଲେଖୁଥିଲେ ଯାହା ପରେ ମନା କରାଯାଇଥିଲା, ଯେହେତୁ ଗଛ ଆଉ ବଢିଲାନି । ଏହା ବଦଳରେ ସେମାନେ ଗଛରେ ସୂତା ଗୁଡ଼େଇ ମାନସିକ କରିବାକୁ ଆରମ୍ଭ କରିଥିଲେ ।
 
ଅନୁବାଦ:
 
ବାଉଁଶ ଗଛରେ ଲେଖିବା ପାଇଁ ବୁଢା ସୁବା!
 
ତୁମେ ଆସିବା ପାଇଁ କେତେ କାଳ ରହିବାକୁ ପଡ଼ିବ ଭାବୁଛି ...

ଆଧାର

ଶ୍ରେଣୀ:ନେପାଳର ହିନ୍ଦୁ ମନ୍ଦିର
ଚନ୍ଦନନାଥ ମନ୍ଦିର

ଚନ୍ଦନନାଥ ମନ୍ଦିର (/'ʧʌndʌn'nʌθ 'tɛmpl/ ;  ନେପାଳର  ଜୁମଲା ଟାଉନଠାରେ (Jumla) ଅବସ୍ଥିତ ଏକ ହିନ୍ଦୁ ମନ୍ଦିର । ଏହା ଚନ୍ଦନନାଥ ମ୍ୟୁନିସିପାଲଟି ଅନ୍ତର୍ଗତ ଖଲଙ୍ଗା ବଜାରରେ ଅଛି ।
 
 ଇତିହାସ
ଏହି ମନ୍ଦିର କଲଲା ରାଜବଂଶ ଅମଳରେ  ତିଆରି କରାଯାଇଥିବା ଜଣାଯାଏ । କଲାଲ ରାଜବଂଶ ତଥା ମନ୍ଦିର ବିଷୟରେ କୌଣସି ଲିଖିତ ତଥ୍ୟ ନାହିଁ । ପୁରୁଷ ପୁରୁଷ ଧରି ଲୋକ ମୁଖରେ ଏହାର କାହାଣୀ ଚାଲିଛି ।  
 
 କାଶ୍ମୀରର ଚନ୍ଦନନାଥ ବାବା 
କାଶ୍ମୀରର ଚନ୍ଦନନାଥ ଏଠାକୁ ଦତ୍ତାତ୍ରେୟଙ୍କ (ଅନ୍ୟ ନାମ ତ୍ରିମୂର୍ତ୍ତି) ଆଣିଥିଲେ । ସେହି ସ୍ଥାନରେ ସେ ପ୍ରତିମା ରଖିବାରୁ କଲଲା ରାଜବଂଶ ଏକ ମନ୍ଦିର ତିଆରି କରିବାର ପ୍ରେରଣା ପାଇଥିଲେ । ଏହାର ଜଳବାୟୁର କାଶ୍ମୀର ସାଥିରେ ସାମଞ୍ଜସ୍ୟ ଥିବାରୁ ଚନ୍ଦନନାଥ ଜୁମଳାରେ ପ୍ରଥମେ ଉଷୁନା ଚାଉଳ (brown rice (मार्सी चामल)) ପ୍ରଚଳନ କରିଥିଲେ । 
 Cow offering milk at sacred place  
 
ଯେଉଁଠାରେ ଏବେ ମନ୍ଦିର ଅଛି ସେଠାରେ କେବେ କ୍ଷୀର ଦେଉନଥିବା ଗୋଟିଏ ଗାଈ ଠିଆ ହୋଇଥିବା ବେଳେ ତାହାର ପହ୍ନାରୁ କ୍ଷୀର ଝରିବାକୁ ଲାଗିଲା । ଗାଈ ମାଲିକ ଏହା ଦେଖି ଗ୍ରାମବାସୀଙ୍କୁ ଖବର ଦେଲେ । ଲୋକମାନେ ଭାବିଲେ ତାହା ଏକ ପବିତ୍ର ସ୍ଥାନ ଯେହେତୁ ସେଠାରେ ଗାଈ କ୍ଷୀର ଦେଉଛି । ତେଣୁ ସେହି ପବିତ୍ର ସ୍ଥାନରେ ସେମାନେ ଏକ ମନ୍ଦିର ତିଆରି କରେଇଥିଲେ ।
 
 ଆଚରଣ 
ଏହି ମନ୍ଦିରରେ ପ୍ରତି ବର୍ଷ ସ୍ଥାନୀୟ ଲୋକମାନେ ଲିଙ୍ଗ ପରିବର୍ତ୍ତନ କରନ୍ତି ।  କାଠରେ ତିଆରି ଏହି ଲିଙ୍ଗର ଉଚ୍ଚତା ୫୨ ଫୁଟ, ଇଟା ରଙ୍ଗରେ ରଙ୍ଗେଇ ଦିଆଯାଏ   ଓ ଏକ ବିରାଟ କନା ତାହା ଚାରି ପାଖରେ ସିଲେଇ କରିଦିଆଯାଏ । ଲିଙ୍ଗ ବଦଳ ସମୟରେ ଭାଂଗିଥିଲେ ତାହାକୁ ଏକ ଅଶୁଭ ସୂଚନା ଧରାଯାଉଥିଲା । ଏହାକୁ ଘାଟ ପରିବର୍ତ୍ତନ କୁହାଯାଏ ଓ ଏହା ନିମନ୍ତେ ବହୁତ ଭକ୍ତ ସମାଗମ ହୁଏ । 
କୃଷ୍ଣ ଜନ୍ମାଷ୍ଟମୀ ଓ ମହା ଶିବରାତ୍ରି ଓ ଅନ୍ୟାନ୍ୟ ହିନ୍ଦୁ ପର୍ବମାନଙ୍କରେ ଏହି ମନ୍ଦିରରେ ଅନେକ ଭକ୍ତ ସମାଗମ ହୁଏ ।     
 ଫଟୋ ଗ୍ୟାଲେରି 
   
 
ଆଧାର

ଶ୍ରେଣୀ:ନେପାଳର ହିନ୍ଦୁ ମନ୍ଦିର
ଚଣ୍ଡେଶ୍ଵରୀ ମନ୍ଦିର

ଚଣ୍ଡେଶ୍ୱରୀ ହିନ୍ଦୁମାନଙ୍କର କୁମାରୀ ଦେବୀ (Kumari) ଗ୍ରହଣ କରିଥିବା ଏକ ଅବତାର । ସ୍କନ୍ଧ ପୁରାଣରେ ଥିବା ନେପାଲ ମାହାତ୍ମ୍ୟରେ ଚଣ୍ଡେଶ୍ୱରୀ ଠାକୁରାଣୀଙ୍କ ବିଷୟରେ ଏକ କାହାଣୀ ଲେଖାଅଛି । ଚଣ୍ଡେଶ୍ୱରୀ ହିନ୍ଦୁମାନଙ୍କର କୁମାରୀ ଦେବୀଙ୍କର (Kumari) ଏକ ଅବତାର । ସ୍କନ୍ଧ ପୁରାଣରେ ଥିବା ନେପାଲ ମାହାତ୍ମ୍ୟରେ ଚଣ୍ଡେଶ୍ୱରୀ ଠାକୁରାଣୀଙ୍କ ବିଷୟରେ ଏକ କାହାଣୀ ଲେଖାଅଛି ।

 ଚଣ୍ଡେଶ୍ୱରୀ ମନ୍ଦିର 
ନେପାଳର ଧୂଳିଖେଳର ୫ କିମି ପୂର୍ବରୁ ବନେପା ଟାଉନ ଅଛି । ବନେପାର ମୂଖ୍ୟ ଆକର୍ଷଣ ଚଣ୍ଡେଶ୍ୱରୀ ମନ୍ଦିର ଯାହା ଟାଉନର ୧ କିମି ଉତ୍ତରପୂର୍ବ ଦିଗରେ ପୂଣ୍ୟ ମାତା ନଦୀ ପାଖରେ ଥିବା ଘୋକେଚୌର ପାଖରେ ଅଛି ଯାହାର ଦୈର୍ଘ୍ୟ ୦.୨୧ କିମି ।

ଏହି ମନ୍ଦିର ସପ୍ତଦଶ ଶତାବ୍ଦୀରେ ତିଆରି ହୋଇଥିବା ବିଶ୍ବାସ କରାଯାଏ । ଏହି ମନ୍ଦିରର ଭିତ୍ତି ଚିତ୍ରରେ ଚଣ୍ଡ ଅସୁରକୁ ଚାଣ୍ଡେଶ୍ୱରୀ ବଧ କରୁଥିବା ଚିତ୍ର ଅଙ୍କିତ ହୋଇଛି । ଏହା ବ୍ୟତୀତ ଏହାର କାନ୍ଥରେ ଭୈରବ ଚିତ୍ର ଅଛି ଯାହା ନେପାଲ ମଣ୍ଡଳର ସବୁଠାରୁ ବଡ ଚିତ୍ର । 

ଲୋକକଥା
ଲୋକକଥା ଅନୁସାରେ ଚଣ୍ଡେଶ୍ୱର ମନ୍ଦିର ଥିବା ସ୍ଥାନରେ ଦେବୀ ସତୀ/ପାର୍ବତୀ ଚଣ୍ଡ ଅସୁରକୁ ବଧ କରିଥିଲେ ।  ଶିବଙ୍କଠାରୁ ବର ପାଇ ନାରୀମାନଙ୍କ ବ୍ୟତୀତ ସଭିଙ୍କ ନିମନ୍ତେ ଚଣ୍ଡ ଅଜେୟ ହୋଇଥିଲା । ସେଥିଯୋଗୁ ସେ ସଂସାର ନିମନ୍ତେ ଏକ ଦୁଷ୍ଟ ଗ୍ରହ ହୋଇଗଲା । ଦେବତାମାନେ ଯାଇ ବ୍ରହ୍ମାଙ୍କ ପାଖରେ ଫେରାଦ ଦେଲେ । ସେହି ସମୟରେ ଏବେକାର ମନ୍ଦିର ଥିବା ସ୍ଥାନରେ ଦେବୀ ରହୁଥିଲେ । ନାରଦ ଚଣ୍ଡକୁ ଉସୁକେଇ ସେହି ସ୍ଥାନକୁ ଯାଇ ଯୁଦ୍ଧ କରିବାକୁ କହିଲେ । ବିରାଟ ସୈନ୍ୟ ବଳ ନେଇ ଚଣ୍ଡ ଯୁଦ୍ଧ କରିବାକୁ ବାହାରିଲେ । ସେ ଆସିବାର ଦେଖି ଦେବତାମାନେ ପକ୍ଷୀ ରୂପରେ ଉଡ଼ିବାକୁ ଲାଗିବା ଦେଖି ଦେବୀ ଗୋଟିଏ ଗଛ ଭିତରେ ଲୁଚିଗଲେ । ରାଗରେ ଚଣ୍ଡ ସେହି ଗଛକୁ ଖଣ୍ଡାରେ କାଟିଦେଲା । ସେହି ଗଛରୁ ଦେବୀ ଏକ ସିଂହ ଉପରେ ବସି ବାହାରିଲେ ଓ ଚଣ୍ଡ ସାଥିରେ ଭୟଙ୍କର ଯୁଦ୍ଧ ହେଲା । ଯୁଦ୍ଧର ଚଣ୍ଡ ମରିବା ପରେ ତା ଦେହରୁ ଏକ ଶିବ ଲିଙ୍ଗ ବାହାରିଲା । ଏବେ ମଧ୍ୟ ସେହି ଲିଙ୍ଗା ମଦିର ପରିସରରେ ପୂଜା ପାଉଛି ।   

ଆଧାର

 
ବାହ୍ୟ ଲିଙ୍କ

 Chandeswari temple- Banepa

ଶ୍ରେଣୀ:ନେପାଳର ହିନ୍ଦୁ ମନ୍ଦିର
ଛିନ୍ନମସ୍ତା ମନ୍ଦିର

ଛିନ୍ନମସ୍ତା ଭାରତର ଝାଡଖଣ୍ଡର ରାମଗଡ଼ ଜିଲ୍ଲାରେ ଥିବା ରାଜରପ୍ପା ସ୍ଥାନରେ ଏକ ହିନ୍ଦୁ ତୀର୍ଥ ଯାତ୍ରା କେନ୍ଦ୍ର ଯାହା ଦେବୀ ଛିନ୍ନମସ୍ତାଙ୍କୁ ସମର୍ପିତ ହୋଇଛି ।ପଶ୍ଚିମ ବଙ୍ଗ ଓ ବିହାରରୁ ଭକ୍ତମାନେ ପ୍ରତିବର୍ଷ ଏଠାକୁ ଆକର୍ଷିତ ହୋଇ ଆସନ୍ତି ।
 
ଛିନ୍ନମସ୍ତିକା ମନ୍ଦିର ମନ୍ଦିରର ମୂଖ୍ୟ ଆକର୍ଷଣ ହେଉଛି ପଦ୍ମ ଉପରେ ଶାୟିତ କାମଦେବ ଓ ରତି ଉପରେ ଦଣ୍ଡାୟମାନ ଛିନ୍ନମସ୍ତାଙ୍କ ମୁଣ୍ଡବିହୀନ ପ୍ରତିମୂର୍ତ୍ତି । ତାନ୍ତ୍ରିକ ପଦ୍ଧତି ସ୍ଥାପତ୍ୟରେ ତିଆରି ହୋଇଥିବା ଯୋଗୁ ଏହି ମନ୍ଦିର ଲୋକପ୍ରିୟ ହୋଇଛି । ମୂଖ୍ୟ ମନ୍ଦିର ବ୍ୟତୀତ ଆଉ ଦଶଟି ମନ୍ଦିର ଏହି  ବେଢା ମଧ୍ୟରେ ଅଛି ଯେଉଁଥିରେ ସୂର୍ଯ୍ୟ ଦେବତା, ହନୁମାନ ଓ ଭଗବାନ ଶିବ ପୂଜା ପାଉଛନ୍ତି ।
 
ରାଜରପ୍ପାର ଇତିହାସ
ଆଚାର୍ଯ୍ୟ ବିନୋବା ଭାବେ (Acharya Vinoba Bhave) ଆରମ୍ଭ କରିଥିବା ଭୂଦାନ ଆନ୍ଦୋଳନରେ (Bhudhan Movement) ଏହି ରାଜରପ୍ପାରେ ରାଜା ରାମଗଡ଼ ରାଜ ଲୋକମାନଙ୍କୁ ୩ ଏକର ଜାଗା ପ୍ରଦାନ କରିଥିଲେ ।  
 
ଶବ୍ଦ ଇତିହାସ
ଛିନ୍ନମସ୍ତା ((, ), ବେଳେ ବେଳେ ଚିନ୍ନମସ୍ତା, ଛିନ୍ନମସ୍ତିକା ଓ ପ୍ରଚଣ୍ଡ ଚଣ୍ଡିକା ନାମରେ ଡକାଯାଏ, ହିନ୍ଦୁ ଶାସ୍ତ୍ର ମତରେ ଦେବୀ ମାଆଙ୍କର ଏକ ଭୟାନକ ଚେହେରା ଯାହା ମହାବିଦ୍ୟାଙ୍କର (Mahavidya) ଦଶ ତାନ୍ତ୍ରିକ ଦେବୀଙ୍କ ମଧ୍ୟରୁ ଗୋଟିଏ । ଭୟାନକ ଚେହେରା ଦେଖି ଛିନ୍ନମସ୍ତାନକୁ ସହଜରେ ଚିହ୍ନି ହୁଏ । ସ୍ୱୟଂକୃତ ମୁଣ୍ଡବିହୀନ ଦେବୀ ଗୋଟିଏ ହାତରେ ମୁଣ୍ଡ ଓ ଅନ୍ୟ ହାତରେ ଖର୍ପର ଧରିଥାଆନ୍ତି । ବେକରୁ ବାହାରୁଥିବା ରକ୍ତ ଉକ୍ତ ମୁଣ୍ଡ ଓ ଦୁଇ ପରିଚାରିକା ପାନ କରନ୍ତି । ମୈଥୁନରତ ଏକ ଯୋଡ଼ି ଉପରେ ଠିଆ ହୋଇଥିବା ବର୍ଣ୍ଣନା କରାଯାଇଥାଏ ।
ଭୂଗୋଳ
ଛିନ୍ନମସ୍ତା ମନ୍ଦିର ଭାରତର ଝାଡ଼ଖଣ୍ଡ ପ୍ରଦେଶର ରାମଗଡ଼ ଜିଲ୍ଲା କୋଡିଏ ନମ୍ବର ଜାତୀୟ ରାଜପଠାରୁ ୨୮ କିମି ଦୂରରେ ଥିବା ରାଜରପ୍ପା (Rajrappa) ସ୍ଥାନରେ ଅବସ୍ଥିତ । ଦାମୋଦର ଓ ଭେରା (ଭୈରବୀ ନଦୀ) ନଦୀର ମିଳନ ସ୍ଥଳରେ ଥିବା ଏକ ପାହାଡ଼ ଉପରେ ଏହି ମନ୍ଦିର ଅବସ୍ଥିତ ।    
ଏହି ସ୍ଥାନର ଏକ ସ୍ୱତନ୍ତ୍ର ମହତ୍ୱ ଅଛି । ଏଠାରେ ଉପରୁ ଭୈରବୀ ନଦୀ (ସ୍ତ୍ରୀ) ଆସି ଦାମୋଦର ନଦ (ପୁରୁଷ) ସାଥିରେ ମିଳିତ ହୋଇ ବିପରୀତ ରତି ଦର୍ଶାଉଛି । 
ବର୍ଣ୍ଣନା
thumb|ଛିନ୍ନମସ୍ତା 
ଦେବୀ ଦୁର୍ଗାଙ୍କର ଦଶ ସ୍ୱରୂପରୁ ଉକ୍ତ ଛିନ୍ନମସ୍ତା ଗୋଟିଏ । ଏହି ମନ୍ଦିର ପରିସରରେ ଅନେକ ଛୋଟ ଛୋଟ ମନ୍ଦିର ଅଛି ଯେପରିକି ଅଷ୍ଟମାତୃକା, ଦକ୍ଷିଣ କାଳୀ । ମହାବିଦ୍ୟାଙ୍କର ତାରା, ଭୁବନେଶ୍ୱରୀ, ଭୈରବୀ, ବଗଳାମୁଖୀ, କମଳା, ମାତଙ୍ଗୀ ଓ ଧୂମାବତୀ ମନ୍ଦିର ମାନ ପାଖରେ ଅଛି ।    
ରାଜରପ୍ପାର ଇତିହାସ
ଆଚାର୍ଯ୍ୟ ବିନୋବା ଭାବେ (Acharya Vinoba Bhave) ଆରମ୍ଭ କରିଥିବା ଭୂଦାନ ଆନ୍ଦୋଳନରେ (Bhudhan Movement) ଏହି ରାଜରପ୍ପାରେ ରାଜା ରାମଗଡ଼ ରାଜ ଲୋକମାନଙ୍କୁ ୩ ଏକର ଜାଗା ପ୍ରଦାନ କରିଥିଲେ । 
ଶବ୍ଦ ଇତିହାସ
ଛିନ୍ନମସ୍ତା ((, ), ବେଳେ ବେଳେ ଚିନ୍ନମସ୍ତା, ଛିନ୍ନମସ୍ତିକା ଓ ପ୍ରଚଣ୍ଡ ଚଣ୍ଡିକା ନାମରେ ଡକାଯାଏ, ହିନ୍ଦୁ ଶାସ୍ତ୍ର ମତରେ ଦେବୀ ମାଆଙ୍କର ଏକ ଭୟାନକ ଚେହେରା ଯାହା ମହାବିଦ୍ୟାଙ୍କର (Mahavidya) ଦଶ ତାନ୍ତ୍ରିକ ଦେବୀଙ୍କ ମଧ୍ୟରୁ ଗୋଟିଏ । ଭୟାନକ ଚେହେରା ଦେଖି ଛିନ୍ନମସ୍ତାନକୁ ସହଜରେ ଚିହ୍ନି ହୁଏ । ସ୍ୱୟଂକୃତ ମୁଣ୍ଡବିହୀନ ଦେବୀ ଗୋଟିଏ ହାତରେ ମୁଣ୍ଡ ଓ ଅନ୍ୟ ହାତରେ ଖର୍ପର ଧରିଥାଆନ୍ତି । ବେକରୁ ବାହାରୁଥିବା ରକ୍ତ ଉକ୍ତ ମୁଣ୍ଡ ଓ ଦୁଇ ପରିଚାରିକା ପାନ କରନ୍ତି । ମୈଥୁନରତ ଏକ ଯୋଡ଼ି ଉପରେ ଠିଆ ହୋଇଥିବା ବର୍ଣ୍ଣନା କରାଯାଇଥାଏ ।
 ଏହା ମଧ୍ୟ ଦେଖନ୍ତୁ 
Ramgarh district
ଆଧାର

ଶ୍ରେଣୀ:ଝାଡ଼ଖଣ୍ଡର ହିନ୍ଦୁ ମନ୍ଦିର
ଜନାର୍ଦ୍ଦନ ଦେହୁରୀ

ଜନାର୍ଦ୍ଦନ ଦେହୁରୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୮ ମସିହାରେ ହୋଇଥିବା ଉପ-ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ରାଜନୈତିକ ଜୀବନ 
ଜନାର୍ଦ୍ଦନ ଦେହୁରୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
କେ. ଏ. ଆବ୍ରାହମ

କୁରୁଦାମନ୍ନିଲ ଆବ୍ରାହମ ଆବ୍ରାହମ (୧୪ ମାର୍ଚ୍ଚ ୧୯୪୨ – ୨୨ ଅକ୍ଟୋବର ୨୦୨୧)  ଜଣେ ଭାରତୀୟ ହୃଦରୋଗ ବିଶେଷଜ୍ଞ (interventional cardiologist) ଓ ଡାକ୍ତରୀ ବିଷୟର ଲେଖକ ଥିଲେ । ସେ ଦକ୍ଷିଣ ରେଳ ହେଡକ୍ୱାଟର ଡାକ୍ତରଖାନା, ଚେନ୍ନାଇର ମୁଖ୍ୟ ହୃଦରୋଗ ବିଶେଷଜ୍ଞ ଓ ଦକ୍ଷିଣ ରେଲୱେ ଜୋନର ମୁଖ୍ୟ ମେଡ଼ିକାଲ ନିର୍ଦ୍ଦେଶକ ଥିଲେ ଯେଉଁଠାରେ ସେ ୨୫ ବର୍ଷ କାମ କରିଥିଲେ ।
 
ଶିକ୍ଷା ଓ କର୍ମ ଜୀବନ
ଭେଲୋରର (Vellore) ଖ୍ରୀଷ୍ଟିଆନ ମେଡ଼ିକାଲ କଲେଜରୁ (Christian Medical College and Hospital) ସ୍ନାତକ ସ୍ନାତକ ଶିକ୍ଷା ପରେ ଭାରତୀୟ ଆର୍ମିରେ ଯୋଗଦାନ କରିଥିଲେ । ୧୯୭୧ ମସିହାର ଭାରତ ପାକିସ୍ଥାନ ଯୁଦ୍ଧରେ ସେ ଯୋଗ ଦେଇଥିଲେ । ଯୁଦ୍ଧ ଶେଷ ହେବା ପରେ ସେ ଇଣ୍ଟରନାଳ ମେଡ଼ିସିନ ବିଷୟରେ ଡିଗ୍ରୀ ଲାଭ କରିଥିଲେ ଓ ୧୯୭୩ ମସିହାରେ ଖ୍ରୀଷ୍ଟିଆନ ମେଡ଼ିକାଲ କଲେଜ ଓ ଡାକ୍ତରଖାନାକୁ ଫେରିଆସି କାମ କରିଥିଲେ । ସେ ୧୯୭୮ ମସିହାରେ ପେରାମ୍ବୁର ଯାଇ ଚେନ୍ନାଇର ଦକ୍ଷିଣ ରେଲୱେ ଡାକ୍ତରଖାନାରେ ଯୋଗଦାନ କରିଥିଲେ ଓ ୨୦୦୨ ମସିହାରେ ଅବସର ନେବା ପର୍ଯ୍ୟନ୍ତ ସେଠାରେ କାମ କରିଥିଲେ । ସେ ସେଠାରେ କର୍ମରତ ଥିବା ବେଳେ ଡାକ୍ତରଖାନାଟି ରେଫରାଲ ଡାକ୍ତରଖାନାରେ ପରିଣତ ହୋଇଥିଲା ଯେଉଁଠାରେ ବାର୍ଷିକ ୧୦୦୦ ଓପନ ହାର୍ଟ ଅସ୍ତ୍ରୋପଚାର ହେଉଥିଲା ।  
 
ଅବସର ଗ୍ରହଣ କରିବା ପରେ ସେ ଫୋର୍ଟିସ ମାଲାର :en:Fortis Malar Hospital  ଡାକ୍ତରଖାନାରେ ବିଭାଗ ମୁଖ୍ୟ ଭାବରେ ଯୋଗଦାନ କରିଥିଲେ ଓ ଚେନ୍ନାଇର ଆପୋଲୋ ଡାକ୍ତରଖାନାର ହୃଦରୋଗ ବିଭାଗର କନସଲଟାଣ୍ଟ ଭାବରେ କାମ କରିଥିଲେ । He published several articles in peer reviewed national and international journals. ତାଙ୍କୁ ୧୯୯୯ ମସିହାରେ ଭାରତ ସରକାର ସର୍ବୋଚ୍ଚ ନାଗରିକ ସମ୍ମାନ ପଦ୍ମଶ୍ରୀ ପ୍ରଦାନ କରିଥିଲେ ।
 
 Selected articles 
 
 
 
 ଏହାକୁ ମଧ୍ୟ ଦେଖନ୍ତୁ 

 Southern Railway Headquarters Hospital, Chennai
 Christian Medical College and Hospital

 
 ଆଧାର 

ଶ୍ରେଣୀ:ଲେଖାକ
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ପଦ୍ମଶ୍ରୀ ବିଜେତା